Et mindre færdselsuheld endte mandag morgen med en komplet udbrændt varevogn. Nordjyllands Politi modtog klokken 10.02 en anmeldelse om et trafikuheld i Moseby ved Pandrup. To køretøjer var kørt sammen, og selvom ingen personer kom til skade ved uheldet endte det ene af de to involverede køretøjer med at blive totalskadet. Her er tale om en varevogn, som kort efter uheldt brød i brand og på ingen måde stod til at redde. Det oplyser Nordjyllands Politi til TV2 Nord. Politiet er ikke på nuværende tidspunkt klar over, hvorfor bilen brød i brand. Klokken cirka 10.30 var branden slukket.

Opsummering:
Et trafikuheld i Moseby ved Pandrup endte mandag morgen med, at en af de indvolverede biler udbrændte fuldstændigt.